明治天皇

**明治天皇**（；），第122代天皇（1867年－1912年在位）。原名，號，璽係**永**，孝明天皇二仔，阿媽係典侍中山慶子。

佢上任之後搞改革，叫明治維新。佢死之後，由皇太子嘉仁繼位。佢係最後一個有漢風謐號嘅日本天皇，佢打後嘅天皇係用年號當謐號噉使。

佢身體一啲都唔好。同老豆統仁一樣，有住嚴重嘅下顎前突症，夾埋嚴重嘅牙齒下墜，所以佢留長鬍就係為咗遮住佢嘅下顎前突。佢連生育都成問題，生咗五個仔，但就只有嘉仁一個仔生存落嚟，另外個四仔全部夭折。明治天皇佢本人重有腳氣病。

## 經歷
### 出世
嘉永4年（1851年），中山忠能二女中山慶子被納入宮中做典侍，成為孝明天皇嘅后宫，因為深得天皇寵愛，冇幾耐就有咗。嘉永5年（1852年）9月22號，睦仁喺慶子喺京都石藥師嘅娘家中山邸出世，為孝明天皇嘅第二皇子。7日後（9月29號），父皇賜名「祐宮」，直到安政3年（1856年9月29號）先至從中山邸移至宮中扶養。由於孝明天皇嘅後宮冇再生其他皇子，就喺1860年7月10號（萬延元年），敕令祐宮做為女御九條夙子嘅「實子」，並且喺同年9月28號封佢為親王，諱名「睦仁」。

1867年1月30號（慶應三年），統仁駕崩，年僅16歲嘅睦仁親王按繼承順位做咗天皇。

### 娶老婆
1867年（慶應3年）5月18號，一條忠香三女一條勝子入宮，同年6月28號明治天皇封佢做女御。明治元年12月26號（1869年2月7號）一條勝子改名為美子（はるこ），敘從三位。同年12月28號，被冊立為皇后，叫昭憲皇太后。美子實際上大睦仁三歲，為咗避諱，官方資料改為嘉永3年（1850年）出世。最初依照循中世紀以來嘅慣例，而設中宮職，稱號為「中宮」，翌年，將中宮職改為皇后宮職，稱號亦都改為皇后宮，至此之後，中宮職遭到廢除，而且唔再用「中宮」稱號。

1867年11月9號（慶應三年十月十四），戊辰戰爭之後，江戶幕府第15代將軍德川慶喜將政權還番畀天皇，結束咗持續265年嘅江戶幕府時代，喺12月9號宣佈王政復古。

### 轉封德川家
1868年2月10號（明治元年正月十七），鳥羽伏見之戰後，參與大久保利通向總裁有栖川宮熾仁親王提議行幸大坂。同年1月23號，喺太政官會議上提出遷都大坂嘅建議，但遭到保守派公卿嘅反對，1月26號建議書被否决。隨後大久保通過副總裁岩倉具視提出大坂行幸議案，保守派亦接受議案，1月29號得到通過。大坂失去咗一個作為成為皇居駐地的機會。

明治元年（1868年）閏4月1號，遷都大阪嘅建議被否决後，軍務官判事大木喬任同東征大總督府監軍江藤新平向岩倉具視提出「東西兩都」建議書，並提出建設江戶至京都之間嘅鐵路。「東西兩都」嘅建議書得到認可。1868年4月6號（慶應四年三月十四），頒布《五條御誓文》為國是綱領。

由於江戶本來係德川家封地，喺1868年（明治元年）5月24號，德川家被移封駿府（靜岡）70萬石。1868年9月3號，頒布《江戶改稱為東京詔書》。

### 即位

1868年8月27號正式改元明治，取《易經》嘅「聖人南面而知天下、嚮**明**而**治**」嘅意思。

### 加冕
1868年10月12號，明治天皇喺京都御所加冕。

### 登基

1871年（明治4年）3月發表喺東京舉行大嘗祭嘅決定，8月23號完成。同年11月17號喺東京首次舉行大嘗祭。從此京都只係日本名義上嘅首都，江戶變成東京再次成為政治中心。1871年12月28號進行登基大典。

1873年（明治6年）5月，東京皇宫着火。明治天皇暫時搬到赤坂離宮住。1875年（明治8年）4月14號，日本頒佈《漸次立憲政體樹立之詔》。1881年（明治14年）10月12號，頒布《國會開設之勅諭》。明治22年（1889年），日本頒布《大日本帝國憲法》，成為日本元首，並且係日軍名義上嘅最高指揮官。1877年（明治10年）2月，天皇指示保留京都御所維持原樣。

### 起明治宮殿

明治天皇搬去江戶城嗰陣，以江戶城嘅西之丸御殿，但係喺1873年燒毀，1879年決定喺嗰度起新宮殿，即係明治宮殿。

### 繼承人出世
1879年，嘉仁出世。係明治天皇同佢嘅典侍中山慶子生嘅。

1888年（明治24年），明治宮殿起好，1948年改名做皇居。

### 統治台灣
1894年8月1號，中日甲午戰爭爆發。1895年2月簽訂《馬關條約》，大日本帝國喺呢條條約入面得到台灣同二億兩白銀嘅巨額賠款，開始台灣日治時期。

### 統治朝鮮
1905年第二次日韓協約之後，韓國做咗日本嘅保護國，1909年7月日本內閣會議決定合併韓國嘅方針。1909年10月26號伊藤博文被韓國刺客安重根刺殺之後，主張合併韓國嗰一派成為日本對朝鮮政策嘅主流。

1910年8月22號，簽訂《日韓合併條約》，大韓帝國皇帝純宗將朝鮮半島全部統治權讓畀睦仁，明治天皇成為大韓元首。

### 死
1912年（明治45年）7月30號，明治天皇因為糖尿病併發尿毒症喺東京去世，享年59歲。去世後，靈柩由火車運送經東海道本線運到京都府，葬於京都市伏見桃山陵。1914年（大正3年），昭憲皇太后去世，日本政府建立明治神宮。

## 屋企
老豆：孝明天皇

阿媽：中山慶子

正室：一條美子（即昭憲皇太后，1849－1914）

*妾侍葉室光子
** 大仔：稚瑞照彦尊（1873），死產。
* 妾侍橋本夏子
** 大女：（1873），死產。
* 妾侍柳原愛子
** 二女：梅宮薰子内親王（1875－1876），早夭
** 二仔：建宮敬仁親王（1877－1878），早夭
** 三仔：明宮嘉仁親王（1879－1926），**[[大正天皇]]**
* 妾侍千種任子
** 三女：滋宮韶子內親王（1881－1883），早夭
** 四女：增宮章子內親王（1883），夭折
* 妾侍園祥子
** 五女：（1886－1887），早夭
** 四仔：昭宮猶仁親王（1887－1888），夭折
** 六女：（1888－1940），竹田宮恆久王妃
** 七女：周宮房子內親王（1890－1974），北白川宮成久王妃
** 八女：（1891－1933），朝香宮鳩彥王妃
** 五仔：滿宮輝仁親王（1893－1894），夭折
** 九女：泰宮聰子內親王（1896－1978），東久邇宮稔彥王妃
** 細女：（1897－1899），早夭
其中以仔嚟講淨係有三仔嘉仁可以成年，而以女嚟講就係允子內親王同聰子內親王比較長命（允子有84歲，而聰子有81歲）。

## 攷

## 參考書
宮内省臨時帝室編修局 編修『明治天皇紀』（全13冊、吉川弘文館、1968年～1977年）- 明治天皇百年祭記念出版で、『明治天皇とその時代 『明治天皇紀附図』を読む』（明治神宮監修・米田雄介編、吉川弘文館、2012年7月）が刊行された。五姓田芳柳による関連絵画を収録。
*第1冊 嘉永5年から明治元年まで ISBN 4642035214
*第2冊 明治2年から明治5年まで ISBN 4642035222
*第3冊 明治6年から明治9年まで ISBN 4642035230
*第4冊 明治10年から明治12年まで ISBN 4642035249
*第5冊 明治13年から明治15年まで ISBN 4642035257
*第6冊 明治16年から明治20年まで ISBN 4642035265
*第7冊 明治21年から明治24年まで ISBN 4642035273
*第8冊 明治25年から明治28年まで ISBN 4642035281
*第9冊 明治29年から明治33年まで ISBN 464203529X
*第10冊 明治34年から明治37年まで ISBN 4642035303
*第11冊 明治38年から明治40年まで ISBN 4642035311
*第12冊 明治41年から明治45年まで ISBN 464203532X
*索引 ISBN 4642035338

## 出面網頁
*